**Ministru kabineta noteikumu projekta „Grozījumi Ministru kabineta 2018. gada 19. jūnija noteikumos Nr. 350 “Publiskas personas zemes nomas un apbūves tiesības noteikumi””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | * 2017. gada 21. decembrī Saeimā pieņemtie grozījumi likumā “Par zemes dzīlēm” (stājās spēkā 2018. gada 18. janvārī), kas paredz Ministru kabinetam izdot noteikumus par nosacījumiem un kārtību, kādā publiska persona iznomā zemi zemes dzīļu izmantošanai, pagarina noslēgtos nomas līgumus, kā arī zemes nomas maksas aprēķināšanas kārtību.
* Ministru prezidenta 2018. gada 15. janvāra rezolūcija Nr. 12/2018-JUR-9, kurā uzdots līdz 2018. gada 30. novembrim sagatavot un noteiktā kārtībā iesniegt Ministru kabinetā likuma “Par zemes dzīlēm” (2017. gada 21. decembra likuma “Grozījumi Par zemes dzīlēm” redakcijā) 8. panta otrās daļas 4. punktā minēto tiesību akta projektu, attiecīgi nodrošinot pārejas noteikumu 23. punktā Ministru kabinetam dotā uzdevuma izpildi.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*Pašlaik zemes dzīļu izmantošanas process ir sadalīts divos normatīvajos aktos, kas nav ne uztverami, ne ērti, ne arī lietderīgi ne iznomātājam, ne nomniekam, jo zemes dzīļu izmantošanas licences saņemšanu reglamentē Ministru kabineta 2011. gada 6. septembra noteikumi Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” (turpmāk – MKN 696), bet zemes nomu zemes dzīļu izmantošanai regulē Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk – MKN 350). Ievērojot, ka viens process ietekmē otru, ir nepieciešama regulējuma harmonizēšana, ievērojot arī to, ka zemes iznomāšana zemes dzīļu izmantošanai ir specifisks zemes izmantošana veids, kas saistīts ar augļu iegūšanu no nekustamā īpašuma (zemes dzīļu izmantošanu, galvenokārt, derīgo izrakteņu ieguvei). Zemes dzīles ir dabas resurss, kura izmantošana tiek īpaši reglamentēta. Zemes dzīļu izmantošanai (piemēram, derīgo izrakteņu ieguvei) jāsaņem zemes dzīļu izmantošanas licence vai bieži sastopamo derīgo izrakteņu ieguves atļauja, un praksē abi procesi norit saskanīgi un ir savstarpēji saistīti. Tādēļ arī regulējumam ir jābūt savstarpēji harmonizētam un saistītam gan procesa ziņā, gan termiņos, lai padarītu to vieglāk piemērojamu un gan iznomātājam, gan klientam draudzīgāku.*Noteikumu projekta mērķis un būtība*Noteikumu projekts paredz svītrot normas, kuras deleģētas ar likuma “Par zemes dzīlēm” 8. panta otrās daļas 4. punktu, konsolidējot ar zemes dzīļu izmantošanu saistītos jautājumus vienā tiesību aktā (MKN 696). Rezultātā 1.2. apakšpunkts, 5. sadaļa “Zemesgabala iznomāšana zemes dzīļu izmantošanai”, 136. un 140. punkts tiek svītroti no MKN 350.Tā kā MKN 350 2. punkts noteic to, uz kādiem gadījumiem tie neattiecas (ietverti tie gadījumi, kur ir cits specifisks regulējums) un ar noteikumu projektu zemes iznomāšana zemes dzīļu izmantošanai tiek izņemta no minēto noteikumu tvēruma, minētais punkts papildināts, nosakot, ka noteikumi neattiecas uz zemes iznomāšanu zemes dzīļu izmantošanai.Paredzēts, ka noteikumi stājas spēkā līdz ar grozījumiem MKN 696, kuros ietvertas tiesību normas par publiskas personas zemes nomu zemes dzīļu izmantošanai un nomas maksas aprēķināšanas kārtību, stāšanos spēkā. Grozījumi MKN 350 skatāmi kopskatā ar 2018. gada 21. jūnijā Valsts sekretāru sanāksmē izsludināto noteikumu projektu “Grozījumi Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”” (VSS-620). *Par noteikumu projekta ietekmi uz vidi*Noteikumu projekts neparedz prasības vai darbības, kas ietekmē vai varētu ietekmēt vidi.*Par noteikumu projekta ietekmi uz veselību*Noteikumu projekts neparedz prasības vai darbības, kas ietekmē vai varētu ietekmēt veselību.*Par noteikumu projekta ietekmi uz uzņēmējdarbības vidi*Noteikumu projektā ietvertais regulējums kļūs uzņēmējdarbības videi saprotamāks un draudzīgāks attiecībā uz zemes dzīļu izmantošanas segmentu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), Valsts vides dienests (turpmāk – VVD), VSIA “Latvijas Vides, ģeoloģijas un meteoroloģijas centrs” (turpmāk – LVĢMC), Dabas aizsardzības pārvalde (turpmāk – DAP) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Publiskas personas, kuru īpašumā vai tiesiskajā valdījumā atrodas zeme, kas tiek vai varētu tikt iznomāta zemes dzīļu izmantošanai;
* Personas, kuras nomā vai varētu nomāt zemi zemes dzīļu izmantošanai no publiskai personai piederoša vai tiesiskajā valdījumā esoša zemes īpašuma.
 |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo viena zemes izmantošanas segmenta uzsākšanas divas dažādas, bet savstarpēji procesuāli saistītas komponentes nebūs sadalītas divos dažādos normatīvajos aktos, ievērojot attiecīgā zemes izmantošanas segmenta specifisko raksturu. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāveic grozījumi Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju iesniegšanas kārtība”, lai iekļautu šajos noteikumos tiesību normas par nomas maksas aprēķināšanas kārtību, ja publiska persona iznomā zemesgabalu zemes dzīļu izmantošanai.Grozījumi MKN 696 ir izstrādāti un izsludināti Valsts sekretāru sanāksmē 2018. gada 22. jūnijā (VSS-620), un abi (gan VSS-620, gan VSS-684) noteikumu projekti tiks virzīti pieņemšanai Ministru kabinetā vienlaikus. |
| 2. | Atbildīgā institūcija | VARAM, VVD, LVĢMC, DAP |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām ir tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | VARAM tīmekļvietnē [www.varam.gov.lv](http://www.varam.gov.lv) 2018. gada 29. maijā tika ievietots Ministru kabineta noteikumu projekts “Grozījumi Ministru kabineta 2007. gada 30. oktobra noteikumos Nr. 735 “Noteikumi par publiskas personas zemes nomu””, paziņojot par sabiedrības līdzdalības iespējām noteikumu projekta izstrādes procesā. Ņemot vērā MKN 350 stāšanos spēkā (kas aizstāj iepriekš minētos Ministru kabineta noteikumus), grozījumi tiek veikti arī MKN 350. Tā kā sākotnējais noteikumu projekts paredzēja tādas pat izmaiņas, kādas tas paredz MKN 350, atkārtoti sabiedrības līdzdalība nav īstenota. |
| 3. | Sabiedrības līdzdalības rezultāti | Komentāri vai iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD, LVĢMC, DAP |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

Kristīne Gāga 67026518

kristine.gaga@varam.gov.lv